

**MINISTRIA E DREJTËSISË**

**DREJTORIA E PËRGJITHSHME EKONOMIKE DHE SHËRBIMEVE MBËSHTETËSE**

**DREJTORIA E BUXHETIT DHE MENAXHIMIT FINANCIAR**

**SEKTORI I BUXHETIT**

Nr. \_\_\_\_\_\_Prot. Tiranë, më \_\_\_\_\_\_\_\_\_ 2020

Lënda**:** Dërgohen raportet e monitorimit për 8-mujorin e vitit 2020.

**MINISTRISË SË FINANCAVE DHE EKONOMISË**

Tiranë

Në zbatim të Ligjit Nr.9936, datë 26.06.2008 “Për menaxhimin e sistemit buxhetor në Republikën e Shqipërisë”, i ndryshuar, Ligjit Nr.88, datë 18.12.2019 “Për buxhetin e vitit 2020”, i ndryshuar, Udhëzimit plotësues nr.2, datë 20.01.2020 “Për zbatimin e Buxhetit të vitit 2020”, i ndryshuar, si edhe Udhëzimit të Ministrisë së Financave, Nr. 9, datë 20.03.2018 “Për procedurat standarte të zbatimit të buxhetit”, i ndryshuar, Udhëzimit nr.22 datë 17.11.2016 “Për procedurat standarte të Monitorimit të buxhetit për njësitë e qeverisjes qendrore”, ju dërgojmë raportet e monitorimit të buxhetit për 8-mujorin e vitit 2020, duke analizuar performancën financiare të programeve buxhetore për Ministrinë e Drejtësisë në përputhje me objektivat dhe realizimin e produkteve.

Ministria e Drejtësisë ka administruar dhe menaxhuar fondet buxhetore për nëntë programe buxhetore konkretisht:

* 1. *Planifikim, Menaxhim dhe Administrim*
  2. *Ndihma Juridike Falas*
  3. *Publikime Zyrtare*
  4. *Mjekësia Ligjore*
  5. *Sistemi i Burgjeve*
  6. *Shërbimi i Përmbarimit Gjyqësor*
  7. *Shërbimet për Çështjet e Birësimeve*
  8. *Shërbimi i Kthimit dhe Kompensimit të Pronave*
  9. *Shërbimi i Provës*

**Realizimi i fondeve buxhetore për periudhën 8-mujore sipas programeve të Ministrisë së Drejtësisë, rezulton si më poshtë:**

*në mijë lekë*



*në mijë lekë*

|  |  |  |  |
| --- | --- | --- | --- |
| **Ministria e Drejtesisë** | **Buxheti** | **Realizimi** | **%** |
| **2020** | **FAKT** |
| Financimm i Huaj | 225,000 | 205,841 | 91% |
| **Totali** | **225,000** | **205,841** | **91%** |

Realizimi i fondeve buxhetore për periudhën 8-mujore për Ministrinë e Drejtësisë

*në mijë lekë*

Realizimi i Buxhetit sipas Zërave Kryesorë të Shpenzimeve

*në mijë lekë*

Në total për Ministrinë e Drejtësisë, për vitin 2020, fondet e akorduara janë realizuar 75%. Më poshtë paraqesim analizën sipas zërave:

* Shpenzimet e personelit në masën 95%
* Shpenzimet operative në masën 80 %
* Shpenzimet kapitale në masën 44 %
* Financimi i huaj në masën 100 %
* Fondi për kompensimin e ish-pronarëve 41%

Siç shihet edhe në grafikun e mësipërm, ecuria e realizimit të shpenzimeve është e mirë gjë që tregon se të gjitha institucionet e Ministrisë së Drejtësisë, kanë punuar për të përmbushur objektivat, për të realizuar produktet e përfituara të cilat kanë qënë të parashikuara në programet e tyre, duke përdorur me efiçencë dhe efektivitet fondet buxhetore të akorduara për çdo zë shpenzimesh.

**Shpenzimet e personelit** janë realizuar në masën rreth 95 %. Realizimi në këto shifra vjen si rezultat i vendeve vakante në Ministrinë e Drejtësisë. Këto janë të pasqyruara në analizat e mëposhtme për çdo institucion në veçanti.

**Shpenzimet operative** janë realizuar në masën 80%. Ky realizim vjen si rezultat i shtyrjes së procedurave të prokurimit për shkak të pezullimit të procedurave të prokurimeve, në zbatim të Udhëzimeve të Agjencisë së Prokurimit Publik, që lidhen me situatën e gjendjes së fatkeqësisë natyrore nga COVID 19.

Në disa institucione të vartësisë procedurat e prokurimit janë në proces, në Sistemin e Burgjeve është lidhur kontrata prej 33,000,000 lekë për blerje këpucësh, është paguar tvsh-ja në doganë në vlerën 4,000,000 lekë dhe janë në fazën e kolaudimit të mallit. Gjithashtu është mbyllur dhe procedura për blerje medikamentesh dhe është likuiduar në muajin Shtator, shuma prej 47,000,000 lekë medikamente dhe materiale mjekësore për Spitalin e Burgjeve.

**Shpenzimet kapitale**, janë realizuar në masën 44 %, kundrejt planit të periudhës. Realizimi në këto nivele ka të bëjë me faktin që një pjesë e projekteve të investimeve janë në proces prokurimi. Për blerjet e pajisjeve elektronike janë mbyllur procedurat në muajin Shtator nga Agjencia Kombëtare e Shoqërisë së Informacionit, kurse blerjet e automjeteve për Sistemin e Burgjeve janë duke u prokuruar nga Agjencia e Blerjeve të Përqëndruara.

Fondet e miratuara me ligjin nr.88, datë 18.12.2019 “Për buxhetin e vitit 2020” për Ministrinë e Drejtësisë janë ***10,846,390,000 lekë****.* Në zbatim të Aktit Normativ Nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, shpenzimet korrente janë pakësuar ***40,000,000 lekë***, dhe me Aktin Normativ nr.15 datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar shpenzimet korrente me ***56,775,000 lekë*** dhe shpenzimet kapitale me ***100,000,000 lekë.*** Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej ***10,000,000 lekë.*** Me Aktin Normativ nr.28, datë 02.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar shpenzimet korrente me ***535,200,000 lekë.*** Buxheti vjetor i rishikuar për vitin 2020 për Ministrinë e Drejtësisë, është ***10,124,415,000 lekë.***

Shpenzimet kapitale me financim të brendshëm, janë pakësuar me ***100,000,000 lekë*** si më poshtë:

* Në programin “Planifikim, Menaxhim dhe Administrim” janë pakësuar ***50,000,000 lekë***
* Në programin “Sistemi i Burgjeve” janë pakësuar ***50,000,000 lekë***

Shpenzimet Kapitale me Financim të Brendshëm të Miratuara me ligjin Ligjit nr.88, datë 18.12.2019 “Për buxhetin e vitit 2020” ishin planifikuar ***539,174,000 lekë***. Plani i rishikuar është në vlerën ***439,174,000 lekë.***

Shpenzimet korrente me shtesa dhe pakësime paraqiten si më poshtë:

* Në programin “Planifikim, Menaxhim dhe Administrim” janë pakësuar ***93,034,000 lekë***
* Në programin “Ndihma Jurike” janë pakësuar ***30,600,000 lekë***
* Në programin “Publikimet Zyrtare” janë pakësuar ***3,747,000 lekë***
* Në programin “ Mjekësia Ligjore” janë pakësuar ***1,060,000 lekë***
* Në programin “Shërbimi i Përmbarimit Gjyqësor” janë pakësuar ***14,050,000 lekë***
* Në programin “Shërbimi për Çështjet e Birësimeve” janë pakësuar ***1***,***150,000 lekë***
* Në programin “Shërbimi i Kthimit dhe Kompensimit të Pronave” janë pakësuar ***530,604,000 lekë***
* Në programin “Shërbimi i Provës” janë **shtuar** ***42,670,000 lekë***

Shpenzimet korrente të miratuara me ligjin nr.88, datë 18.12.2019 “Për buxhetin e vitit 2020” për Ministrinë e Drejtësisë janë ***10,082,216,000 lekë***. Ministrisë së Drejtësisë i është shtuar dhe fondi i veçantë në vlerën ***10,000,000 lekë***, plani i rishikuar për shpenzimet korrente në fund të 8-mujorit është ***9,460,241,000 lekë***. Përsa i përket shpenzimeve kapitale me financim të huaj, për vitin 2020, janë planifikuar ***225,000,000 lekë,*** në këtë zë të shpenzimeve gjatë 8 mujorit nuk ka ndryshim të fondeve kundrejt atyre të miratuara.

Monitorimi i Shpenzimeve dhe Produkteve sipas programeve

1. Programi “Planifikim, Menaxhim dhe Administrim”

Ky program përfshin 3 (tre) institucione te varësisë dhe konkretisht:

1. *Aparatin e Ministrisë*
2. *Agjensinë për Mbikqyrjen e Falimentimit*
3. *Arkivën Shtetërore të Sistemit Gjyqësor*

Realizimi i shpenzimeve korrente dhe kapitale për këtë program, krahasuar me planin e periudhës rezulton të jetë 73 %. Më poshtë paraqesim analizën sipas zërave kryesorë të shpenzimeve:

* + Shpenzimet e personelit 74 %
  + Shpenzimet e tjera operative 68 %
  + Shpenzimet kapitale 2,5%

**Realizimi i Fondeve të Programit**

*në mijë lekë*

Buxheti fillestar i akorduar, në zbatim të Ligjit Nr.88, datë 18.12.2019 “Për buxhetin e vitit 2020”, për Planifikim, Menaxhim dhe Administrim, ka qënë ***805,300,000 lekë***, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **2,000,000 lekësh**, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020””, **janë pakësuar 44,043,000 lekë shpenzime korrente**. Me Aktin Normativ nr.15 datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, **janë pakësuar 34,991,000 lekë shpenzime korrente dhe 50,000,000 lekë shpenzime kapitale**. Me Aktin Normativ nr.28 datë 02.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar **janë pakësuar 14,000,000 lekë shpenzime korrente dhe 50,000,000 lekë shpenzime kapitale**. Plani i buxhetit të rishikuar për këtë program është **664,266,000 lekë.**

Për programin “Planifikim, Menaxhim dhe Adminstrim”, **shpenzimet e personelit janë realizuar në masën 74%**. Realizimi rezulton i ulët, pasi në Aparatin e Ministrisë së Drejtësisë kanë qënë mesatarisht 30 vendet vakante për periudhën raportuese. **Shpenzimet operative janë realizuar në masën 68%.** Realizimi në këtë masë i shpenzimeve operative, ka ardhur për shkak të vonesave në procedurat të prokurimit. Gjithashtu gjatë periudhës në vijim do të realizohen edhe fondet për shpenzime operative pasi janë mbyllur procedurat nga Agjencia e Blerjeve të Përqëndruara.

Për 8-mujorin e vitit 2020 në Programin **“Planifikim, Menaxhim dhe Administrim”**, në funksion të veprimtarisë kryesore dhe përmbushjen e objektivave të përcaktuara, janë parashikuar 7 produkte për shpenzimet korrente.

Produket sipas institucioneve janë analizuar si më poshtë:

**Aparati i Ministrisë,** ka si objektiv hartimin e legjislacionit dhe përgatitjen e projektakteve në fushën e përgjegjësisë shtetërore të Ministrisë së Drejtësisë dhe dhënien e mendimit të specializuar për aktet Ligjore dhe nënligjore të ardhura nga Ministritë e Linjës dhe përkthimet zyrtare për në fushën penale e civile.

* Produkti i parë është **“Projektligje dhe projektvendime të hartuara dhe të vlerësusara”** për te cilin janë planifikuar dhe realizuar 924 akte ligjore dhe nënligjore. Projektaktet për vlerësim vijnë në Ministrinë e Drejtësisë nga ministritë e linjave dhe institucione të tjera. Të gjitha aktet e ardhura për vlerësim janë vlerësuar nga specialistët e Drejtorisë së Vlerësimit të Legjislacionit.
* Produkti i dytë **“Profesione të lira të monitoruara”**, vlerësohet nëpërmjet inspektimeve që kryhen nga Drejtoria e Derregullimit, Lejeve, Licensave dhe Monitorimit. Për këtë produkt janë realizuar 7 inspektime gjatë periudhës 8-mujorit e vitit 2020. Inspektimet kryhen në bazë planifikimi por edhe ankesave të paraqitura pranë Ministrisë së Drejtësisë dhe planifikimi i inspektimeve tematike nga Drejtoria e Derregullimit, Lejeve, Licencave dhe Monitorimit.
* Produkti i tretë është **“Përkthime zyrtare të kryera në fushën penale dhe civile**” nga 25,688 faqe të planifikuara për tu përkthyer janë realizuar 24,923 faqe. Vlen për tu theksuar se për realizimin e tyre përveç punonjësve të sektorit të përkthimeve në Ministrinë e Drejtësisë angazhohen përkthyes të jashtëm të liçensuar.
* Produkti i katërt **“Të mitur të mbikqyrur”**. Me Vendimin e Këshillit të Ministrave Nr.314, datë 15.05.2019 “Për Organizimin, funksionimin, si dhe përcaktimin e rregullimeve specifike lidhur me strukturën dhe organikën e Qendrës së Parandalimit të Krimeve të të miturve” dhe me Urdhërin e Kryeministrit nr. 115, datë 04.09.2019 “Për miratimin e strukturës dhe organikës së Qëndrës së Parandalimit të krimeve të të miturve dhe të rinjve” është ngritur ky institucion. Sektori i Burimeve Njerëzore në bashkëpunim DAP po zhvillon të gjitha procedurat për rekrutimin e stafit të qendrës.
* Produkti i pestë **“Të mitur të trajtuar”,** është miratuar me Vendimin e Këshillit të Ministrave Nr.233, datë 17.04.2019 "Për përcaktimin e rregullimeve të veçanta lidhur me funksionimin e mjediseve, të nivelit të sigurisë së tyre dhe standardet e programeve të edukimit e të rehabilitimit, në rastet e kufizimit të lirisë së të miturve. Ky produkt nuk ka realizim, pasi ende nuk është ngritur Instituti i të miturve dhe për vitin 2020, janë pakësuar fondet buxhetore të planifikuara për këtë institucion, me aktet normative nr.6, datë 20 03.2020 dhe nr.15, datë 15.04.2020 “Për disa ndryshime në Ligjin nr.88, datë 28.12.2020 “Për buxhetin e vitit 2020”.

**Arkivi Shtetëror për Sistemin Gjyqësor**

Ky institucion, ka si objektiv pranimin për administrim dhe ruajtjen e përhershme të dokumentave me rëndësi historike dhe kombëtare të gjykatave të shkallës së parë dhe të dytë. Realizimi i shpenzimeve korrente për këtë institucion, krahasuar me planin e periudhës, është në **masën 65 %.** Produkti i këtij institucioni është “Përthithja e fondeve arkivore të gjykatave”, nga 5,000 dosje që janë të planifikuara janë përthithur 1,290dosje (të dërguara nga gjykatat). Janë realizuar të gjitha kërkesat për dosjet e ardhura nga gjykatat, dhe janë përpunuar 6,510 dosje gjatë periudhës 8-mujore.

Shpenzimet kapitale janë planifikuar **31,040,000 lekë** për projektin “Rikonstruksion i godinës së Arkivës Gjyqësore” për të cilin është lidhur kontrata dhe kanë filluar punimet e rikonstruksionit. Për projektin “Mobilim të Arkivës Gjyqësore” janë planifikuar 10,000,000 lekë, janë dërguar kërkesat te Agjencia e Blerjeve të Përqëndruara dhe janë duke u kryer procedurat e prokurimit.

**Agjensia e Mbikqyrjes së Falimentimit**

Agjencia e Mbikqyrjes së Falimentit ka planifikuar produktin mbikqyrja e administratorëve të falimentimit nga *8 të planifikuara janë realizuar 4****.*** Rinovimi i licencave të Administratorëve është planifikuar të bëhet në muajin Tetor dhe procesi i mbikqyrjes është realizuar nëpërmjet e-maileve në periudhën Janar-Shkurt, pasi në muajt e tjerë të periudhës së raportimit gjykatat e kanë pezulluar aktivitetin e tyre dhe si pasojë nuk është realizuar as mbikqyrja e Administratoreve të Falimentimit, pasi nuk ka patur asnjë zhvillim të ri për këto subjekte. Shpenzimet kapitale do të realizohen sipas nevojave në vijim të vitit 2020.

***Për*** ***Aparatin e Ministrisë***, në shpenzimet kapitale janë planifikuar **6 *projekte***. Ecuria e realizimit të tyre jepet më poshtë:

1. Projekti **“Pajisje elektronike”** janë kryer procedurat nga Agjencia Kombëtare e Shoqërisë së Informacionit dhe në muaji Shtator kanë ardhur autorizimet për lidhjen e kontratës për blerjen e pajisjeve.
2. Projekti **“Pajisje zyre”.** Është prokuruar nje pjesë e pajisjeve. Gjatë periudhës në vijim do të prokurohen pajisjet e tjera
3. Projekti **“Rehabilitimi emergjent i Arkivës së Ministrisë së Drejtësisë**”. Janë realizuar 100% të punimeve në vitin 2019 dhe është lidhur kontrata me subjektin që do të bëjë kolaudimin e punimeve.
4. **TVSH-Misioni Euralius** dhe **TVSH për asistencën teknike të projektit IPA II**. (Kontrata sektoriale lufta kundër korrupsionit). Është bërë likuidimi sipas faturave të paraqitura pranë Sektorit të Financës.
5. Për projektin “**Studime Projektime”.** Për hartimin e projektit me objekt “Ndërtim i institutit të të miturve dhe qendrës së të miturve, Mëzez, Tiranë”, ka përfunduar detyra e projektimit, jemi në proces të hedhjes së procedurës së prokurimit.
6. Për projektin **“Rehabilitimin emergjent i godinës së Ministrisë së Drejtësisë për shkak të tërmetit të 26.11.2019”.** Është shpallur njoftimi i fituesit, në Shtator do të lidhet kontrata.

***Programi Planifikim, Menaxhim dhe Administrim, për periudhën raportuese, nuk ka detyrime të prapambetura të krijuara rishtazi.***

1. **Programi “Ndihma Juridike”**

Programi synon dhënien e ndihmës juridike falas, për personat që plotësojnë kushtet për këshillim ligjor dhe përfaqësim në çështje gjyqësore, në zbatim të ligjit për Nihmën Juridike Falas. Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Ndihmën Juridike është **76,000,000 lekë,** me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **100,000 lekësh**, me Aktin Normativ nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, janë pakësuar **15,800,000 lekë** shpenzime korrente. Me Aktin Normativ nr.15 datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar **8,500,000 lekë** shpenzime korrente dhe meAktin Normativ nr.28 datë 02.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar **6,300,000 lekë** shpenzime korrente**.** Plani i rishikuar për këtë program është **45,500,000 lekë.** Realizimi i shpenzimeve sipas zërave paraqitet si më poshtë:

* Shpenzime personeli 49 %
* Shpenzime operative 18 %

**Realizimi i Fondeve të Programit**

*në mijë lekë*

Realizimi i shpenzimeve i krahasuar me planin e periudhës është në masën 29%. Shpenzimet e personelit janë realizuar në masën 49%, pasi kjo drejtori është akoma në proces të rekrutimit të punonjësve të rinj, nga 25 punonjës në strukturë 11 janë vende vakante. Shpenzimet operative janë realizuar 18%. Duke marrë në konsideratë periudhën e pandemisë, e cila startoi nga muaji mars e vijon ende, me vendim të KLGJ, gjykatat pezulluan veprimtarine e tyre për një periudhe 5 mujore duke rifilluar në muajin shtator. Kjo situatë ndikoi negativisht në uljen e numrit të vendimeve gjyqësore për përjashtim nga pagimi i tarifave dhe shpenzimeve gjyqësore, për rrjedhoje dhe numri i vendimeve gjyqësore të ekzekutuara është i ulët.

Ndihma juridike për periudhën 8-mujore e parë të viti 2020 ka planifikuar 2 produkte:

* Produkti i parë është dhënia e ndihmës Juridike Parësore dhe Dytësore nga 500 raste të planifikuara janë realizuar 83 raste.
* Produkti i dytë është dhënia e ndihmës juridike për gratë nga 20 raste të planifikuara janë realizuar 3 raste.

Arsyeja e mosrealizimit të plotë të produkteve lidhet kryesisht me situatën e krijuar për shkak të pandemisë së Covid-19. Gjithashtu Drejtoria e Ndihmës Juridike Falas vazhdon të jetë në proces rekrutimi për plotësimin e organikës së saj.

Për këtë drejtori, nuk ka fonde të planifikuara në zërin shpenzime kapitale.

***Programi Ndihma Juridike, për periudhën raportuese, nuk ka detyrime të prapambetura të krijuara rishtazi.***

**3. Programi “Publikime Zyrtare”**

Realizimi i shpenzimeve për 8-mujorin e vitit 2020 për këtë program, krahasuar me planin e periudhës, është në **masën 63 %,** ose sipas zërave kryesorë:

* + Shpenzimet e personelit 88%
  + Shpenzimet e tjera operative 38%
  + Shpenzimet kapitale 11,2%

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Publikimet Zyrtare është **59,400,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **200,000 lekësh,** me Aktin Normativ nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, janë pakësuar **2,947,000 lekë** shpenzime korrente**,** dhe me AktinNormativ Nr 15, datë 02.07.2020 datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar **1,000,000 lekë** shpenzime korrente. Plani i rishikuar për këtë program është **55,653,000 lekë.**

Realizimi i shpenzimeve të programit është optimal, shpenzimet e personelit janë realizuar rreth **88%**, si rrjedhojë e mosplotësimit të vendeve vakante në strukturën e QBZ në periudha të caktuara të vitit 2020, për punonjëset e larguar me raport barrë lindje. Shpenzimet operative **janë realizuar 38%,** si rezultat i shtyrjes në kohë të procedurave të prokurimit, në zbatim të Udhëzimeve të Agjencisë së Prokurimit Publik, që lidhen me situatën e gjëndjes së fatkeqësisë natyrore nga COVID 19.

Për vitin 2020 janë parashikuar 4 produkte **“Botimi i akteve në fletoren zyrtare brenda afateve ligjore”** nga 136 akte të planifikuara për tu botuar janë realizuar 168 botime. Numri i akteve të ardhura për botim ka qenë më i madh se planifikimi dhe urgjenca për publikim ka sjellë rritjen e numrit të fletoreve të botuara, të cilat janë realizuar të gjitha në kohë dhe brenda afatave ligjore. “**Botimi i kodeve dhe përmbledhëseve të legjislacionit të përditësuara, në kohë reale”,** janë planifikuar 7 botime për periudhën 8-mujore, të cilat nuk janë realizuar pasi ka gjendje në magazinë të botimeve të mëparshme të cilat nuk u shitën për shkak të situatës së pandemisë. Gjithashtu jemi në proces për hartimin dhe miratimin e një Urdhëri të ri, në lidhje me ndryshimin e tarifave dhe çmimeve të shitjes. Produkti **“Botimi i akteve në buletinin e njoftimeve zyrtare brenda afateve ligjore”** janë planifikuar 32 dhe realizuar 28. Ky produkt është realizuar 88% pasi numri i paraqitur pranë Qendrës së Botimeve Zyrtare ka qënë më i vogël se sa parashikimi. Produkti “Botimi elektronik i fletores zyrtare, Buletinit të njoftimeve zyrtare, kodeve dhe përmbledhëseve të legjislacionit”, nga 175 buletine të planifikuara janë botuar 196 buletine. Numri i akteve të ardhura për botim ka qënë më i madh se sa parashikimi.

Qendra e Botimeve Zyrtare në zërin shpenzime kapitale ka planifikuar këto projekte:

1. **“Ndërtimi i Arkivës Elektronike të QBZ”.** Për këtë projekt është realizuar pagesa e mbetur prej 560,000 lekësh.
2. “Blerje pajisje zyre”. Për këtë projekt nuk ka nisur ende procedura e prokurimit pasi është parashikuar në muajin Shtator.
3. “Blerje pajisje elektronike” janë kryer procedurat nga Agjencia Kombëtare e Shoqërisë së Informacionit dhe në muaji Shtator kanë ardhur autorizimet për lidhjen e kontratës për blerjen e pajisjeve.

***Programi Publikimet Zyrtare, për periudhën raportuese, ka detyrime të prapambetura 4,4 milionë lekë shpenzime për vendime gjyqësore për largim nga puna.***

1. **Programi “Mjekësia Ligjore”**

Realizimi i shpenzimeve për 8-mujorin e vitit 2020 për këtë program, krahasuar me planin e periudhës, është në **masën 77 %,** ose sipas zërave kryesorë:

* + Shpenzimet e personelit 85 %
  + Shpenzimet e tjera operative 89 %
  + Shpenzimet kapitale 26 %

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Institutin e Mjekësisë Ligjore është **87,000,000 lekë**. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fond i veçantë **200,000 lekë**, me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”, janë pakësuar **1,080,000 lekë shpenzime personeli**, buxheti i rishikuar për këtë program është **86,140,000** lekë.

Realizimi i shpenzimeve të personelit rreth 85%, vjen si rezultat i 2 vendeve vakante në Institucion. Shpenzimet operative janë realizuar 89%, në këtë zë kryhet çdo vit procedura për blerje reagentësh e cila është 25% e fondit, është lidhur kontrata dhe është realizuar pjesërisht pagesa. Në periudhën e mëvonshme do të realizohen një pjesë e kontratave të cilat janë obliguara në thesar.

Në periudhën 8-mujore ky institucion për të realizuar objektivat dhe për të përmbushur qëllimin e tij ka planifikuar produktin e akteve të ekspertimit. Gjatë kësaj periudhe janë kryer 7,728 akte ekspertimi. Ky produkt është realizuar plotësisht.

Shpenzimet kapitale për këtë institucion janë planifikuar katër projekte si më poshtë:

1. **“Rikostruksion i ambienteve të brendshme të IML-së”,** për të cilin është përgatitur preventive i punimeve që do të realizohen. Është hedhur procedura në sistemin e APP e cila është në fazë vlerësimi nga Komisioni i Vlerësimit të Ofertave.
2. **“Blerje pajisje autopsie dhe laboratorike”,** është në fazën e realizimit të kontratës, janë likuiduar 2,620,800 lekë.
3. Për projektet **“Programim i softit të menaxhimit të akteve”** dhe **“Blerje kompjutera dhe printera”,** janë realizuar procedurat dhe likuidimi do të kryhet në Shtator.

***Programi Mjekësia Ligjore, për periudhën raportuese, nuk ka detyrime të prapambetura të krijuara rishtazi.***

1. **Programi “Sistemi i Burgjeve”**

Buxheti i Sistemit Burgjeve përfaqëson rreth 56% të totalit të buxhetit të Ministrisë së Drejtësisë gjithashtu 73% e shpenzimeve kapitale janë investuar në këtë program. Realizimi i shpenzimeve për 8-mujorin e vitit 2020 është 93 % ose sipas zërave kryesorë:

* + Shpenzimet e personelit 98%
  + Shpenzimet e tjera operative 89%
  + Shpenzimet kapitale 58%

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit nr.88, datë 18.12.2019 “Për buxhetin e vitit 2020”, për Sistemin e Burgjeve ishte 5,733,290,000 lekë, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej 6,500,000 lekë dhe me Aktin Normativ nr.15, datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar 50,000,000 lekë shpenzime kapitale. Buxheti i rishikuar për këtë program është 5,689,790,000 lekë.

Realizimi i fondeve për shpenzime personeli është rreth **98 %**, ky realizim vjen për shkak se në Sistemin e Burgjeve janë **356** vende vakante, shpenzimet operative janë realizuar në masën **89%**, në këtë zë shpenzimesh është realizuar fondi i planifikuar prej 47,000,000 lekë për medikamente dhe pritet të likujdohet shuma e planifikuar prej 33,000,000 lekë për blerje këpucësh të cilat janë në proces kolaudimi dhe është paguar tvsh-ja në vlerën 4 milionë lekë. Këto fonde do të realizohen gjatë periudhës në vijim.

Për këtë program janë parashikuar 8 produkte për shpenzimet korrente si më poshtë:

1. Administrata Funksionale
2. Te dënuar burra të trajtuar në I.E.V.P
3. Të dënuar femra të trajtuara në I.E.V.P
4. Të dënuar të mitur të trajtuar në I.E.V.P
5. Të dënuar të trajtuar me shërbim shëndetësor
6. Të burgosur të integruar burra
7. Të burgosur të integruar femra
8. Të burgosur të integruar të mitur

Realizimi i këtyre produkteve ndikon drejtëpërsëdrejti në përmirësimin e kushteve në sistemin penitenciar. Administrata funksionale nuk është realizuar plotësisht pasi në Sistemin penitenciar ka mesatarisht 356 vende vakante. Produkti i dytë është planifikuar të trajtohen 4,521 të burgosur burra dhe janë trajtuar 4,521. Të dënuar femra të trajtuara janë planifikuar 60 të cilat janë trajtuar plotësisht. Rezulton një ulje e numrit të të dënuarve femra si rezultat hyrje daljeve, dhe amnistisë gjatë 8-mujorit të vitit 2020. Për sa i përket të dënuarëve të mitur, 19 të planifikuar janë trajtuar plotësisht. Për 8-mujorin e vitit 2020, numri i të dënuarve të trajtuar me shërbim shëndetësor është 346 raste. Të dënuar burra të integruar është realizuar plotësisht sipas planit janë 1,098 dhe të dënuara gra të integruara janë realizuar 4.

Për sa i përket shpenzimeve kapitale ato janë realizuar 58% krahasuar me planin e periudhës, nga **269,500,000 lekë** të parashikuara për tu realizuar për 8 mujorin, janë realizuar rreth **156,720,000 lekë**.

Më poshtë po listojmë të gjitha projektet e planifikuara me planin e rishikuar për vitin 2020, për Sistemin e Burgjeve, realizimi i të cilave, do të kontribuojë ndjeshëm në realizimin e objektivave të parashikuara në funksion të reformës në sistemin penitenciar.

1. **“Blerje automjete për sistemin e burgjeve**”, vlera fillestare **86,000,000 lekë** është pakësuar **20,000,000 lekë** me Aktin Normativ nr.15, datë 15.04.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”. Për këtë projekt në vlerën **37,416,000 lekë,** është nënshkruar kontrata, nga Drejtoria e Përgjithshme e Burgjeve, janë marrë në dorëzim dhe është bërë likuidimi në muajin Shtator për vlerën 13,492,128 lekë. Pjesa e mbetur është **28,584,000 lekë,** të cilat mbyllur procesi i prokurimi nga Agjencia e Blerjeve të Përqëndruara dhe në muajin Shtator ka ardhur autorizimi për lidhjen e kontratës.
2. **“Blerje pajisje të ndryshme për Sistemin e Burgjeve”** janë planifikuar **119,462,000 lekë,** dhe realizuar **110,384,000 lekë.** Është realizuar plotësisht vlera e planifikuar për vitin 2020 sipas kontratës së lidhur. **Vlera prej 8,572,000 lekë** është në proces prokurimi**.**
3. **“Rikonstruksion i ambjenteve të zyrave të Drejtorisë së Përgjtihshme të Burgjeve”,** fondi i planifikuar është **28,596,000 lekë** dhe është në proces kolaudimi. Likuidimi i shumës është realizuar në Shtator.
4. **“Krijimi i sistemit Upgrade për zyrën e gjëndjes gjyqësore** (vërtetimi i gjëndjes gjyqësore**)”** janë planifikuar **46,336,000 lekë** dhe është realizuar plotësisht.
5. **“Rikonstruksion i godinës së vuajtjes së dënimit në I.E.V.P Lezhë, godina 4 dhe 5”,** janë planifikuar **2,101,000 lekë,** kjo vlerë është e obliguar në thesar, për pagesën e pjesës së mbetur të punimeve.
6. **“Rikonstruksion i godinave Pojskë, Pogradec për të dënuarit e moshës së tretë (hartim projekti, rikonstruksion, supervizion dhe kolaudim)**”, është rialokuar fondi me shkresën nr.11679/1, dt. 29.06.2020 në vlerën **57,879,000** lekë. Për këtë projekt është lidhur kontrata me projektuesin për hartimin e projektzbatimit të rikonstruksionit të godinës së Pojskës.

***Programi “Sistemi i Burgjeve”, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi i Përmbarimit Gjyqësor”**

Realizimi i shpenzimeve për 8-mujorin e vitit 2020, krahasuar me buxhetin e akorduar të periudhës, është në **masën 81%.** Realizimi i shpenzimeve sipas zërave kryesorë, rezulton si më poshtë:

* + Shpenzimet e personelit 86 %
  + Shpenzimet e tjera operative 60 %

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Shërbimin e Përmbarimit Gjyqësor ka qenë **154,100,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë prej **500,000 lekësh** dhe me Aktin Normativ nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, janë pakësuar **5,100,000 lekë** shpenzime korrente. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar **2,950,000 lekë** shpenzime korrente. Me Aktin Normativ nr.28, datë 02.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar **6,000,000 lekë** shpenzime korrente. Buxheti i rishikuar për këtë program është **140,550,000 lekë.**

Realizimi në shpenzimet e personelit është rreth 86 %, pasi në Shërbimin e Përmbarimit Gjyqësor janë 10 vendeve vakante. Për sa i përket shpenzimeve operative gjatë 8-mujorit janë realizuar në masën **60%,** si rezultat i shtyrjes së procedurave të prokurimit të parashikuara, në zbatim të njoftimeve të publikuara nga Agjencia e Prokurimit Publik, për shkak të situatës së krijuar nga COVID 19. Për

Shpenzimet korrente janë duke u kryer procedurat nga Agjencia e Blerjeve të Përqendruara dhe planifikohet që deri në fund të vitit të realizohen plotësisht fondet për këtë zë.

Shërbimi i Përmbarimit Gjyqësor ka parashikuar 2 produkte për periudhën aktuale, ***“Tituj Ekzekutivë që kanë marrë zgjidhje ligjore”*** dhe ***“Aministratë Funksionale”.***

Produkti i parë është realizuar pjesërisht, kjo për arsye se gjysma e periudhës janar- prill 2020 përkon me periudhën e shpalljes së gjendjes së fatkeqësisë natyrore të shkaktuar nga COVID19. Në zbatim të Urdhrit nr.525, datë 11.03.2020 "Për Pezullimin e Veprimtarisë dhe Shërbimeve në Shërbimin Përmbarimor Gjyqësor Shtetëror", është pezulluar pjesërisht veprimtaria e Shërbimin e Përmbarimit Gjyqësor, përvec titujve ekzekutivë që janë të përcaktuara në Vendim të Këshillit të Ministrave. Janë ekzekutuar 4,431 tituj ekzekutivë, nga 8,470 të planifikuara. Në objektivat e këtij institucioni është dhe ekzekutimi i urdhrave të mbrojtjes. Rezultojnë në total 172 çështje, nga 105 "Urdhër mbrojtje" janë ekzekutuar plotësisht 24, nga 67 "urdhër të menjëhershëm mbrojtje" janë ekzekutuar 48, ndërkohë 95 çështje janë në ekzekutim të vazhdueshëm. Janë pushuar 5 çështje bazuar në legjislacionin në fuqi për Shërbimin Përmbarimor Gjyqësor.

Produkti i dytë Administratë Funksionale është realizuar plotësisht sipas parashikimit.

Në buxhetin e vitit 2020 nuk janë akorduar fonde për shpenzime kapitale për këtë institucion.

***Programi Shërbimi i Përmbarimit Gjyqësor, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi për Çështjet e Birësimeve”**

Ky program, për vitin 8-mujorin e vitit 2020, ka realizuar treguesit e buxhetit në **masën 50%.** krahasuar me planin e periudhës, shpenzimet janë realizuar në zëra si më poshtë:

* + Shpenzimet e personelit 60 %
  + Shpenzimet e tjera operative 62 %
  + Shpenzimet kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Komitetin Shqiptar të Birësimeve është **16,500,000 lekë**. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fondi i veçantë **100,000 lekë,** me Aktin Normativ nr.6, datë 20.03.2020 “Për disa ndryshime në ligjin nr.88, datë 18.12.2019 “Për buxhetin e vitit 2020”, janë pakësuar **150,000 lekë** shpenzime korrente, me Aktin Normativ nr.28, datë 2.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar **1,000,000 lekë** shpenzime korrente. Buxheti i rishikuar për këtë program është **15,450,000 lekë.**

Realizimi i fondeve në shpenzime personeli **60%** vjen si rezultat i vendeve vakante në organikën e Komitetit Shqiptar të Birësimeve. Realizimi i shpenzimeve operative prej **62%**, ka qënë më të ulëta se vlera e parashikuar e tyre, pasi janë ulur shpenzimet për shërbime nga të tretët, si dhe procedurat e prokurimit të parashikuara për këtë periudhë nuk janë realizuar të gjitha për shkak se Agjencia e Prokurimit Publik ka pezulluar përkohësisht zhvillimin e procedurave që nuk lidhen drejtëpërdrejë me infeksionin COVID-19. Po ashtu, edhe pagesat për honorare bordi janë realizuar në masë më të vogël se vlera e parashikuar e tyre.

Për shpenzimet kapitale janë të ndara në dy projekte **“Blerje pajisje zyre”** në vlerën **1,200,000 lekë** dhe **“Blerje pajisje elektronike” në vlerën 800,000 lekë.** Në muajin shtator ka ardhur Autorizimi nga AKSHI për lidhje kontrate për blerjen e pajisjeve elektronike ndërsa projekti “Blerje pajisje zyre” është në proces prokurimi.

***Programi Shërbimi për Çështjet e Birësimit, për periudhën raportuese, nuk ka detyrime të prapambetura të krijuara rishtazi.***

1. Programi “Shërbimi i Kthimit dhe Kompensimit të Pronave”

Realizimi i shpenzimeve buxhetore për 8-mujorin e vitit 2020, krahasuar me buxhetin e planifikuar të periudhës, është rreth **43 %**. Realizimi i shpenzimeve, sipas zërave kryesorë, rezulton si më poshtë:

* + Shpenzimet e personelit 84 %
  + Shpenzimet e tjera operative 39 %
  + Fondi për kompensimin e ish pronarëve 41%
  + Shpenzimet kapitale 0 %

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”, për Shërbimin e Kthimit dhe Kompensimit të Pronave është 3,763,000,000 lekë. Me shkresën nr.2864/1, datë 14.02.2020 të Ministrisë së Financave dhe Ekonomisë është miratuar fond i veçantë 200,000 lekë, me Aktin Normativ nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, janë pakësuar 17,700,000 lekë shpenzime korrente. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar 8,004,000 lekë shpenzime korrente dhe me Aktin Normativ nr.28, datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar 4,900,000 lekë shpenzime korrente dhe 500,000,000 lekë nga fondi per kompensimin e ish pronarëve. Buxheti i rishikuar për programin e Shërbimit të Kthimit dhe Kompensimit të pronave është 3,232,596,000 lekë. Realizimi i fondeve në shpenzime personeli 84%, vjen si rezultat i 25 vendeve vakante në organikën e Agjencisë së Trajtimit të Pronave, ndërsa për shpenzimet operative 39%. Për këtë periudhë nuk janë realizuar të gjitha fondet për shkak se Agjencia e Prokurimit Publik është duke mbyllur marrëveshjet kuadër letër, kancelari, tonerat etj. Në lidhje me fondin e Kompensimit tërheqja e tij nga dega e thesarit në Bankën e Shqipërisë, nuk është kryer për shkak të situatës së krijuar nga COVID 19.

Për vitin 2020, Shërbimi i Kthimit dhe Kompensimit të Pronave, ka planifikuar 4 produkte për të përmbushur sa më mirë objektivat e institucionit.

* **Përfitues të kompensuar nga fondi fizik dhe financiar.** Janë planifikuar 194 subjekte dhe janë realizuar 194. Gjatë këtij 8 -mujori shikohet një rënie e aplikimeve si pasojë e pandemisë prej infeksionit Covid -19.
* **Numri i vendimeve të ankimuara në gjykatë** është planifikuar 775 dhe nga vendimet e nxjerra janë ankimuar 755 vendime, ky produkt është realizuar plotësisht. Gjatë 8-mujorit të parë të vitit 2020, nga Sektori i Përfaqësimit Ligjor janë ndjekur 177 cështje të cilat janë regjistruar pranë ATP-se gjatë kësaj periudhe. Në gjykatë janë ndjekur cështje që kanë të bëjnë me njohjen e të drejtës së pronësisë dhe vlerësimin e pronës së njohur për kompensim. Referuar të dhënave të raportuara rezulton se fluksi i padive ka pësuar ulje. Gjithashtu gjatë kësaj periudhe në këtë sektor janë administruar 598  padi nga të gjitha gjykatat e vendit ku përfaqësuesit e ATP-së pavarësisht se nuk kanë marrë pjesë fizikisht kanë kryer procedurat në mënyrë shkresore përfshirë ankimet dhe rekurset kur ka qenë e nevojshme.
* **Vendimet nga oborret në përdorim** nga 55 vendime të planifikuara janë realizuar 55, ky produkt është realizuar 100%. Sektori i tjetërsimit të sipërfaqeve shtetërore bazuar në VKM nr. 578, datë 29.08.2012 “Për përcaktimin e procedurës së kalimit në pronësi të oborreve në përdorim”, të ndryshuar, gjatë periudhës 8 mujore ka realizuar 12 aplikime të reja, 57 vlerësime dhe 75 verifikime. Me ligjin nr.20/2020 "Për përfundimin e proceseve në Republikën e Shqipërisë", Agjencia e Trajtimit të Pronave nuk mund të vazhdojnë me shqyrtimin e dosjeve të kalimit në pronësi të oborreve në përdorim, pasi procesi kryhet nga Agjencia Shtetërore e Kadastrës.

* **Shpërndarja e fondit fizik nga ALUIZNI**

Nga 529 subjekte të planifikuara janë shpërblyer 529. Ky produkt është realizuar 100%, duke përdorur fondin e mbartur gjatë vitit 2020 që ndodhet në Bankën e Shqipërisë.

1. Përsa i përket shpenzimeve kapitale, Agjencia e Trajtimit të Pronave ka planifikuar projektin **“Blerje pajisje elektronike”** janë kryer procedurat nga Agjencia Kombëtare e Shoqërisë së Informacionit dhe në muaji Shtator kanë ardhur autorizimet për lidhjen e kontratës për blerjen e pajisjeve.

***Programi Shërbimi për Kthimin dhe Kompensimin e Pronave, për periudhën raportuese, nuk ka detyrime të prapambetura të krijuara rishtazi.***

1. **Programi “Shërbimi i Provës”**

Realizimi i shpenzimeve për 8-mujorin, krahasuar me buxhetin e periudhës, është në **masën 57%,** sipas zërave kryesorë është si më poshtë:

* + Shpenzimet e personelit 89 %
  + Shpenzimet e tjera operative 11 %
  + Shpenzimet kapitale 0%

**Realizimi i Fondeve të Programit**

*në mijë lekë*

Buxheti fillestar i akorduar në zbatim të Ligjit Nr.88, datë 18.12.2019 “Për buxhetin e vitit 2020”**,** për Drejtorinë e Përgjithshme të Shërbimit të Provës ishte **151,800,000 lekë**, me shkresën nr.2864/1, datë 14.02.2020 të Ministrisë së Financave dhe Ekonomisë është miratuar shtesa e fondit të veçantë **prej 200,000 lekë**, me Aktin Normativ nr.6, datë 20.03.2020 “Për disa ndryshime në ligjin nr.88/2019 “Për buxhetin e vitit 2020”, janë pakësuar **3,200,000 lekë** shpenzime personeli dhe janë shtuar **50,000,000 lekë** shpenzime operative. Gjithashtu me Aktin Normativ nr.15, datë 15.04.2020 “Për disa ndryshime në ligjin nr.88/2019 “Për buxhetin e vitit 2020”, i ndryshuar, janë pakësuar **2,330,000 lekë** shpenzime personeli dhe aktin Normativ nr.28, datë 02.07.2020 “Për disa ndryshime në ligjin nr.88/2019 “Për buxhetin e vitit 2020”, të ndryshuar, janë pakësuar **2,000,000 lekë** shpenzime personeli. Buxheti i rishikuar për Drejtorinë e Përgjithshme të Shërbimit të Provës është **194,470,000 lek**ë.

Shpenzimet e personelit janë realizuar 89% pasi struktura organike e institucionit ka aktualisht 11 vende vakante. Për sa i përket shpenzimeve operative, ato janë realizuar **11%,**

Gjatë vitit 2020, Drejtoria e Shërbimit të Provës ka parashikuar katër produkte:

* Persona të mbikqyrur
* Persona të mbikqyrur me pajisje elektronike
* Gra të dënuara të përfshira në programin e riintegrimit
* Të mitur nën mbikqyrjen e Shërbimit të Provës

Produkti **“Persona të mbikqyrur meshkuj**” janë mbikqyrur 6,509 persona nga 6,820 të planifikuar në të gjithë Degët e Shërbimit të Provës në rrethe dhe nga Drejtoria e Përgjithshme. Në Drejtoritë e Shërbimit të Provës janë mbikqyrur të gjithë personat që kanë marrë një gjykim alternativ nga gjykatat.

Produkti “**Persona të mbikqyrur me pajisje elektronike”,** nuk është realizuar. Kontrata e lidhur “Përmirësimi i sistemit të mbikqyrjes elektronike në fushën penale” është ndërprerë, pasi palët janë në process gjyqësor. Me Aktin Normativ Nr.6, datë 23.03.2020 Drejtorisës së Përgjithshme të Shërbimit të Provës i janë shtuar 50,000,000 lekë shpenzime operative. Ky fond do të prokurohet nga Agjencia Kombëtare e Shoqërisë së Informacionit me përfaqësues nga Shërbimi i Provës për Projektin e Mbikëqyrjes Elektronike.

Produkti **“Gra të dënuara të përfshira në programe riintegrimi”,** janë përfshirë 540 gra në këto programe, nga 750 të planifikuara.

Produkti **“Të mitur nën mbikqyrje të shërbimit të provës**”, janë mbikqyrur 340 të mitur. Për këtë produkt është tejkaluar plani, pasi numri i cështjeve të paraqitura pranë Shërbimit të Provës është më i madh se sasia e planifikuar.

Për shpenzimet kapitale janë parashikuar **“Blerje pajisje zyre**”, është realizuar një pjesë e fondit pjesa tjetër, do të realizohet në periudhën në vijim.

***Programi Shërbimi i Provës, për periudhën raportuese, nuk ka detyrime të prapambetura të krijuara rishtazi.***